**ผลการดำเนินงาน**

สถาบันมีการแต่งตั้งคณะกรรมการบริหารความเสี่ยงระดับสถาบัน โดยมีผู้บริหารระดับสูง ร่วมเป็นคณะกรรมการ (โดยมี รองอธิการบดีที่ได้รับมอบหมายให้ควบคุมดูแลงานบริหารความเสี่ยง เป็นประธานกรรมการ และมีผู้ช่วยอธิการบดีฝ่ายสารสนเทศและการเงิน เป็นกรรมการและเลขานุการ อ้างถึงคำสั่งแต่งตั้งคณะกรรมการบริหารความเสี่ยงระดับสถาบัน ที่ 543/2559 ) และมีการประชุมคณะกรรมการบริหารความเสี่ยง เพื่อสร้างความเข้าใจในการกำหนดมาตรการหรือแผนปฏิบัติการที่จะดำเนินการแก้ไขหรือป้องกันความเสี่ยงที่เกิดขึ้นอย่างเป็นรูปธรรม เพื่อให้ทุกส่วนงานนำนโยบายไปสู่การปฏิบัติ เผื่อพลักดันนโยบายให้บรรลุวัตถุประสงค์และเป้าหมายสถาบัน โดยให้เกิดปัญหาและอุปสรรคเกิดขึ้นน้อยที่สุด

สถาบันฯมีการวิเคราะห์และระบุความเสี่ยง และปัจจัยที่ก่อให้เกิดความเสี่ยง ตามบริบทของสถาบัน ตัวอย่างเช่น

* + - * ความเสี่ยงด้านกลยุทธ์ (ศักยภาพของบัณฑิตด้านภาษาอังกฤษไม่พร้อมแข่งขันกับชาติอื่น ๆ ในอาเซียน, รับนักศึกษาไม่ตรงตามเป้าหมายที่ตั้งไว้)
      * ความเสี่ยงด้านการเงิน (รายได้จากการทำวิจัยร่วมกับภาคอุตสาหกรรม/เงินจัดสรรในวิทยาลัยลดลง, รายรับของคณะฯ มีไม่เป็นไปตามแผนงบประมาณรายรับ)
      * ความเสี่ยงด้านการปฏิบัติงาน (การปฏิบัติงานติดขัดมีปัญหา ไม่สามารถดำเนินการได้จนแล้วเสร็จ หรือดำเนินการเสร็จล่าช้ากว่ากำหนด)
      * ความเสี่ยงด้านนโยบาย/กฎหมาย/ระเบียบ/ข้อบังคับ (กฎระเบียบและข้อบังคับไม่ชัดเจนและไม่ครอบคลุมทำให้ปฏิบัติงานไม่สอดคล้องกันในแต่ละหน่วยงาน)
      * ความเสี่ยงภาพลักษณ์และชื่อเสียง (การเผยแพร่เรื่องราว/ภาพที่ไม่เหมาะสมในโซเซียล)
      * ความเสี่ยงด้านสิ่งแวดล้อม (สร้างระบบบำบัดน้ำเสียอย่างมีประสิทธิภาพและยั่งยืน)
      * ความเสี่ยงด้านสุขภาพ (การเกิดอันตรายและความสูญเสียจากการปฏิบัติงานติดตั้งป้ายประชาสัมพันธ์บนพื้นที่ที่มีความสูงมาก)
      * อื่นๆ ตามบริบทของสถาบัน

โดยกระบวนการดำเนินการด้านความเสี่ยงของสถาบันฯได้ดำเนินการเป็นลำดับ ดังนี้

1. **มีการประเมินโอกาสและผลกระทบของความเสี่ยงและจัดลำดับความเสี่ยงที่ได้จากการวิเคราะห์**

ทางสถาบันฯ มีการระบุความเสี่ยงและปัจจัยเสี่ยงโดย คณะกรรมการบริหารความเสี่ยงได้มีการประเมินและวิเคราะห์ความเสี่ยง โดยพิจารณาจากผลกระทบและโอกาสที่จะเกิดปัจจัยเสี่ยงนั้นๆ เพื่อจัดลำดับความเสี่ยงโดยนำกิจกรรมที่มีความเสี่ยง ลำดับ 22-25 (สูงมาก) และลำดับ 16-21 (สูง) มาจัดทำแผนการดำเนินการบริหารความเสี่ยงเพื่อให้ความเสี่ยงนั้นอยู่ในระดับที่ยอมรับได้

1. **มีการจัดทำแผนบริหารความเสี่ยงที่มีระดับความเสี่ยงสูง และดำเนินการตามแผน**

สถาบันฯมีการจัดทำแผนการดำเนินงานการบริหารความเสี่ยง เพื่อให้การบริหารความเสี่ยงมีประสิทธิภาพ โดยเชิญประชุมคณะคณะกรรมการบริหารความเสี่ยงระดับสถาบันฯ เพื่อสร้างความเข้าใจในการกำหนดมาตรการหรือแผนปฏิบัติการที่จะดำเนินการแก้ไขหรือป้องกันความเสี่ยงที่เกิดขึ้นอย่างเป็นรูปธรรม เพื่อให้ทุกส่วนนำนโยบายไปสู่การปฏิบัติ เพื่อผลักดันนโยบายให้บรรลุวัตถุประสงค์และเป้าหมายสถาบันฯ

1. **มีการติดตาม และประเมินผลการดำเนินงาน**

สถาบันฯ มีการรายงานความก้าวหน้าหรือผลการดำเนินงานตามแผนต่อสภาสถาบัน โดยคณะกรรมการบริหารความเสี่ยงได้สรุปการดำเนินกิจกรรมในการบริหารความเสี่ยงที่คณะ / วิทยาลัย / วิทยาเขต / สำนัก ได้รายงานการประเมินผลและการการปรับปรุงการควบคุมภายใน (แบบรายงาน ปย.2) ต่อที่ประชุมคณะกรรมการบริหารความเสี่ยงระดับสถาบัน ซึ่งรายงานดังกล่าวประกอบด้วยความเสี่ยงที่เกิดขึ้น การควบคุมที่มีอยู่ การประเมินผลการควบคุม การปรับปรุงการควบคุม ระยะเวลาการดำเนินงานแล้วเสร็จและผู้รับผิดชอบ รายงานสรุปผลการดำเนินงานและประเมินผลสำเร็จของการดำเนินงาน ปัญหาอุปสรรคและแนวทางแก้ไข พร้อมข้อเสนอแนะในการปรับปรุงแผนการดำเนินต่อสภาสถาบัน โดยมีการติดตามความก้าวหน้าหรือผลการดำเนินงานการบริหารความเสี่ยงจากส่วนงานที่เกี่ยวข้องในการดูแลรับผิดชอบกิจกรรมควบคุมการบริหารความเสี่ยง โดยให้ส่วนงานรายงานผลการติดตามประเมินผลและการปรับปรุงการควบคุมภายใน (แบบติดตาม ปย.2) เพื่อสรุปเป็นภาพรวมของสถาบัน ซึ่งคณะกรรมการบริหารความเสี่ยงจะนำเสนอผลการดำเนินงานตามแผนบริหารความเสี่ยงต่อที่ประชุมสภาบันเพื่อให้ข้อเสนอแนะ และนำข้อเสนอแนะจากสภาสถาบันไปใช้ในการปรับแผนหรือวิเคราะห์ความเสี่ยงในรอบปีถัดไป

1. **การนำผลการประเมิน และข้อเสนอแนะจากสภาสถาบันไปใช้ในการปรับแผนหรือวิเคราะห์ความเสี่ยงในรอบปีถัดไป**

สถาบันฯ มีเลขานุการคณะกรรมการบริหารความเสี่ยง สรุปผลการดำเนินงานการบริหารความเสี่ยงของสถาบัน ประจำปีงบประมาณ พ.ศ. 2559 รอบระยะเวลา 12 เดือน จาการติดตามผลการดำเนินงานตามแผนรายงานต่อสภาสถาบันเพื่อพิจารณา ได้พิจารณารายงานผลการวิเคราะห์ความเสี่ยงตามที่คณะกรรมการบริหารความเสี่ยงระดับสถาบันเสนอแล้วโดยมีข้อเสนอแนะดังนี้ (มติสภาสถาบัน ครั้งที่ 3/2560 เมื่อวันที่ 29 มีนาคม 2560)

* แนวทางหนึ่งในการส่งเสริมและพัฒนาทักษะทางด้านภาษาอังกฤษให้แก่นักศึกษาอาจารย์ของสถาบัน คือ การจ้างชาวต่างชาติที่อาจจะเป็นผู้มาอาศัยอยู่ในประเทศไทย มาเป็นวิทยากรพิเศษ และหรือครูพิเศษสอนภาษาอังกฤษให้แก่นักศึกษา และอาจารย์ เพื่อเพิ่มขีดความสามารถทางด้านภาษาอังกฤษ โดยเฉพาะการเสนอผลงานเป็นภาษาอังกฤษ ซึ่งจะเป็นประโยชน์ในอนาคตต่อไป

**จำนวนความเสี่ยงทั้งหมดในแต่ละด้าน ปีงบประมาณ 2558-2560**

|  |  |  |  |
| --- | --- | --- | --- |
| **ความเสี่ยงด้าน** | **ปี2558** | **ปี2559** | **ปี2560** |
| ด้านการปฏิบัติงาน | 31 | 32 | 41 |
| ด้านกลยุทธ์ | 16 | 13 | 30 |
| ด้านนโยบาย/กฎหมาย/ระเบียบ/ข้อบังคับ | 6 | 7 | 4 |
| ด้านการเงิน | 9 | 11 | 6 |
| ด้านภาพลักษณ์และชื่อเสียง | 7 | 3 | 4 |
| ด้านสิ่งแวดล้อม | 6 | 5 | 5 |
| ด้านสุขภาพ | 3 | 8 | 6 |
| ด้านชุมชน | 0 | 1 | 0 |
| **รวม** | **78** | **80** | **96** |

**การบริหารความเสี่ยงที่สอดคล้องกับพันธกิจของสถาบันในด้านต่างๆ**

|  |  |  |
| --- | --- | --- |
| พันธกิจ | เหตุการณ์เสี่ยง | แนวทางจัดการความเสี่ยง |
| การจัดการเรียนการสอน | รับนักศึกษาบัณฑิตศึกษาได้ไม่ตรงตามเป้าหมายที่ตั้งไว้ | 1.เพิ่มการประชาสัมพันธ์หลักสูตรและคณะฯ โดยเฉพาะงานวิจัยของคณะฯ  2.ปรับปรุงพัฒนาหลักสูตรให้แตกต่างจากสถาบันอื่นและตรงตามความต้องการ  3.สร้างแรงจูงใจในการศึกษาต่อให้กับนักศึกษาระดับปริญญาตรีของคณะอุตสาหกรรมเกษตร(ให้ทุนการศึกษาในระดับบัณฑิตศึกษา) |
| ศักยภาพด้านภาษาอังกฤษของนักศึกษาที่ไปฝึกงานต่างประเทศ | 1.ส่วนงานวิชาการจัดโครงการเสริมสร้างศักยภาพทางภาษาอังกฤษให้นักศึกษา  2.กำหนดสอบ TOEFL, TOEIC เพื่อให้นักศึกษามีความพร้อมมากขึ้น |
| การบริหารจัดการหลักสูตรตามกรอบ TQF ไม่เป็นไปตามกรอบระยะเวลาที่เหมาะสม | 1.กำหนดกรอบระยะเวลาการบริหารจัดการหลักสูตรโดยผ่านที่ประชุมคณะกรรมการสภาวิชาการ  2.แจ้งส่วนงานวิชาการให้รับทราบและถือปฏิบัติ |
| การวิจัย | งานวิจัยยังไม่ตอบสนองความต้องการของสังคมและอุตสาหกรรม และไม่สามารถนำไปใช้ประโยชน์อย่างเต็มที่ | 1.ส่งเสริมสนับสนุนให้มีการนำผลงานวิจัยหรือนวัตกรรม จดทะเบียนทรัพย์สินทางปัญญา  2.จัดหาเครื่องมือ สถานที่/พื้นที่สำหรับการพัฒนางานวิจัย ให้เพียงพอ  3.มีหน่วยงานกลางในการบริหารจัดการงานวิจัยที่เป็นระบบและชัดเจน" |
| จำนวนผลงานวิจัยที่ได้รับการตีพิมพ์เผยแพร่ในวารสารวิชาการระดับนานาชาติมีน้อย | การจัดทำแผนพัฒนาบุคลากรสายวิชาการและสายสนับสนุนวิชาการของคณะ |
| จำนวนเงินจากงานวิจัยแหล่งทุนภายนอกไม่เป็นไปตามเป้าหมายที่กำหนดไว้ | 1.กระตุ้นให้อาจารย์รุ่นใหม่ขอทุนสนับสนุนการทำวิจัยจากภายนอก  2.จัดให้มีโครงการนักวิจัยพี่เลี้ยง เพื่อให้อาจารย์รุ่นเก่าเป็นพี่เลี้ยงในการทำงานวิจัยร่วมกันกับอาจารย์รุ่นใหม่ อีกทั้งยังสร้างความต่อเนื่องในการทำงานวิจัยกับหน่วยงานภายนอกสำหรับอาจารย์รุ่นใหม่อีกด้วย |
| บริหารวิชาการ | หลักสูตรฝึกอบรม ไม่ทันสมัยไม่สามารถตอบสนองความต้องการของกลุ่มเป้าหมาย | มีหน่วยงานกลางในการบริหารจัดการงานการบริการวิชาการ |
| ทะนุบำรุงศิลปะและวัฒนธรรม | นักศึกษา บุคลากร ไม่ได้รับการเสริมสร้างเอกลักณ์วัฒนธรรมโดยใช้ศาสตร์แห่งการผสมผสานของศาสตร์แขนงต่าง ๆ | มีหน่วยงานกลางที่รับผิดชอบโดยตรง |

**สรุปผลการดำเนินการ**

จากผลการดำเนินการที่ได้กล่าวมาข้างต้น สถาบันได้มีการดำเนินการบริหารความเสี่ยงมาอย่างต่อเนื่องและได้มีการดำเนินการจัดเก็บข้อมูลอย่างเป็นระบบ โดยได้มีการพัฒนาระบบการจัดเก็บข้อมูลความเสี่ยงแบบออนไลน์ ทำให้มีความสะดวก รวดเร็ว และเป็นมาตรฐานเดียวกัน สามารถนำข้อมูลที่ได้รับไปดำเนินการวิเคราะห์หาความเสี่ยงได้สะดวกรวดเร็วขึ้น อีกทั้งยังสามารถเปรียบเทียบข้อมูลผลการดำเนินการในปีงบประมาณที่ผ่านมาทำให้ทราบถึงแนวโน้มผลการดำเนินการปัจจุบันกับในอดีตว่ามีแนวโน้มผลการดำเนินการเป็นไปในทิศทางใด

**สิ่งที่จะดำเนินการต่อในอนาคต**

สถาบันมีแนวคิดที่จะปรับปรุงรูปแบบการบริหารความเสี่ยง เพื่อให้มีนโยบายการบริหารความเสี่ยงที่ชัดเจน และดำเนินการไปในทิศทางเดียวกันทั่วทั้งสถาบัน

**รายการเอกสารหลักฐาน**

|  |  |
| --- | --- |
| 1/1 | คำสั่งแต่งตั้งคณะกรรมการบริหารความเสี่ยงระดับสถาบัน |
| 1/2 | นโยบายการบริหารความเสี่ยง ประจำปีงบประมาณ 2560 |
| 2 | แบบประเมินและวิเคราะห์ความเสี่ยง (ERM-01), แบบประเมินมาตรการควบคุมความเสี่ยง (ERM-02), แผนการบริหารจัดการความเสี่ยง (ERM-03), รายงานการประเมินผลการปรับปรุงควบคุมภายใน แบบ ปย.2 ภาพรวมของสถาบัน(ERM-04) |
| 3/1 | แผนการดำเนินงานการบริหารความเสี่ยงของสถาบัน ประจำปีงบประมาณ พ.ศ. 2560 |
| 3/2 | แบบรายงานแผนและการปรับปรุงการควบคุมภายในระดับสถาบัน (แบบ ปอ.1 ปอ.2 และ ปอ.3) 2559 |
| 3/3 | รายงานการประชุมคณะกรรมการบริหารความเสี่ยงครั้งที่ 1/2560 |
| 4/1 | แบบติดตาม ปย.2 ภาพรวมสถาบัน (ปี 2560 รอบ 6 เดือน) |
| 4/2 | แบบติดตาม ปย.2 ภาพรวมสถาบัน (ปี 2560 รอบ 12 เดือน) |
| 4/3 | สรุปผลการดำเนินงานบริหารความเสี่ยงต่อที่ประชุมสภาสถาบัน ครั้งที่ 3/2560 |
| 5 | มติสภาสถาบัน ครั้งที่ 3/2560 |